
1. sz. melléklet a …/2012. sz. Képviselő- testületi határozathoz
Konzultációs felhívás
Kiskőrös Város Önkormányzata

(6200 Kiskőrös, Petőfi tér 1.)

mint Megrendelő, 
valamint a 

DS Kiskőrös Konzorcium 

(konzorciumvezető: Duna Aszfalt Kft. 

6060 Tiszakécske, Béke u. 150.) 
mint Vállalkozó 

között 2011. augusztus 17. napján létrejött 
„Kiskőrös Város Önkormányzata - mélyépítési keretmegállapodás"

tárgyú közbeszerzési eljárás eredményeképpen kötött keretmegállapodás alapján, egyedi szerződés megkötésére irányuló eljárásban.

„’DAOP-3.1.1/B-09-2009-0015 Önkormányzati tulajdonú belterületi közutak fejlesztése’ pályázat keretében a Kiskőrös, Szendrey utca útburkolat szélesítés, felújítás és útépítés – II.”
2012. szeptember [*]
1) Az ajánlatkérő neve, címe, telefon és telefax száma (e-mail)
Kiskőrös Város Önkormányzata

Domonyi László polgármester 

6200 Kiskőrös, Petőfi tér 1.

Telefon: 78/312-120

Telefax: 78/312-160

Az Ajánlatkérő képviseletében eljáró személy

Szterényi Ügyvédi Iroda

dr. Szterényi Sándor ügyvéd

1011 Budapest, Fő u. 14-18. VII. emelet

Telefon: 1/457-8040

Fax: 1/457-8041

E-mail: sandor.szterenyi@szterenyi.com  

2) Hivatkozás a keretmegállapodásos eljárás első részét megindító hirdetményre és közzétételének napjára
Az Európai Unió Hivatalos Lapjában 2011/S 78-128026 nyilvántartási számon 2011. április 21. napján megjelent – majd tájékoztató jelleggel a Közbeszerzési Értesítő 2011. április 25. napján megjelent 2011/48. számában KÉ 8988/2011 iktatószám alatt – közétett ajánlati felhívás.
3) Hivatkozás a megkötött keretmegállapodásra

Ajánlatkérő és a DS Kiskőrös Konzorcium (konzorciumvezető: Duna Aszfalt Kft. 6060 Tiszakécske, Béke u. 150.) között a keretmegállapodás 2011. augusztus 17. napján került aláírásra, „Kiskőrös Város Önkormányzata - mélyépítési keretmegállapodás" tárgyában.
4) Az adott közbeszerzés tárgya, illetőleg mennyisége
Tárgya: „’DAOP-3.1.1/B-09-2009-0015 Önkormányzati tulajdonú belterületi közutak fejlesztése’ pályázat keretében a Kiskőrös, Szendrey utca útburkolat szélesítés, felújítás és útépítés – II.”
Mennyisége: építési hossz: 880 m.
Részletes feladatleírás tekintetében lásd a mellékletként csatolt műszaki tartalmat (1. számú melléklet).
Felhívjuk az ajánlattevők figyelmét, hogy az ajánlatkérő (Kedvezményezett) a támogatásra irányuló pályázatban 50 db. parkolónként 2 db. mozgássérült parkoló kialakítását vállalta, amely vállalást a nyertes ajánlattevőnek a kivitelezés során meg kell valósítania.

Továbbá azokon az utakon, ahol növénytelepítés is szükséges – a támogatásra irányuló pályázat előírása szerint – nyertes ajánlattevő köteles őshonos növényfajtákat telepíteni.

5) A szerződés meghatározása 

Vállalkozási szerződés a keretmegállapodás szerinti feltételekkel, átalányáras elszámolással.

6) A teljesítés határideje:

A munkaterület átadásáról számított 30 nap + 30 nap műszaki átadás-átvétel.

7) A teljesítés helye:

Kiskőrös város belterülete, Szendrey utca
8) Az ellenszolgáltatás teljesítésének feltételei, illetőleg a vonatkozó jogszabályokra hivatkozást:

Ajánlatkérő 10 % előleget fizet, feltétel nélküli visszafizetési biztosíték ellenében a Vállalkozó számára.  Az ajánlatkérő a szerződésben rögzített tartalom teljesítését követően, az igazolt teljesítés alapján benyújtott számlát fogadja be, amely egy részszámla és egy végszámla lehet. A díj megfizetése a nyertes ajánlattevő általi teljesítést követően kiállított számla ellenében átutalással történik, a Kbt. 305. § (1)-(6) bekezdésében részletesen meghatározottak szerint. A Kbt. 305. § (3) bekezdés d) pontja szerinti számla ellenértéke az Európai Unióból származó forrás esetében 45 napon belül, míg a saját forrás esetében 15 napon belül kerül átutalásra. 
Ajánlatkérő felhívja a figyelmet arra, hogy a számla benyújtása és kiegyenlítése során az adózás rendjéről szóló 2003. évi XCII törvény (Art.) 36/A. § rendelkezéseit mind a vállalkozó, mind az alvállalkozó esetében alkalmazni kell.


A számlák kifizetése szállítói finanszírozással történik a 2007-2013. programozási időszakban a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I.28.) Korm. rendelet szabályai szerint. 
9) Ajánlattételi határidő, ajánlattétel nyelve és az ajánlatok benyújtásának címe: 

Ajánlattételi határidő: 


2012. szeptember [*]. napja 11.00 óra
Ajánlattétel nyelve: 



magyar

Idegen nyelvű dokumentum, irat benyújtása esetén, az idegen nyelvű dokumentummal együtt annak hiteles magyar nyelvű fordítása is benyújtandó. A nem magyar nyelven készült, illetve hiteles fordítással el nem látott dokumentumokban foglaltakat ajánlatkérő az ajánlatok bírálata során nem veszi figyelembe. A fordítás tartalmának helyességéért az Ajánlattevő felelős.
Ajánlatok benyújtásának címe:  

Kiskőrös Város Önkormányzata

6200 Kiskőrös, Petőfi tér 1.
10) Az ajánlat felbontásának helye, ideje, az ott jelenlétre jogosultak:

Helye: 





Kiskőrös Város Önkormányzata

6200 Kiskőrös, Petőfi tér 1.
Ideje: 





2012. szeptember [*]. napja 11.00 óra
Jelenlétre jogosultak: 
A Kbt. 80. § (2) bekezdésében meghatározott személyek.

11) A konzultáció folytatásának további szabályai:

Az ajánlattevő a megfelelő ajánlattétel érdekében, a Konzultációs felhívásban foglaltakkal kapcsolatban írásban tájékoztatást kérhet legkésőbb 2012. szeptember [*]. napjáig az Ajánlatkérő nevében eljáró személytől (Szterényi Ügyvédi Iroda, dr. Szterényi Sándor).

Az írásbeli tájékoztatás oly módon kérhető, hogy a kérdéseknek legkésőbb 2012. augusztus 03. napján meg kell érkezniük elektronikus levél formájában (e-mail), szerkeszthető formában (pl. Microsoft Office Word formátumban) az ajánlatkérő nevében eljáró személyhez, a következő címre: sandor.szterenyi@szterenyi.com.
A tájékoztatásra a válasz – amely írásbeli konzultációnak minősül – legkésőbb 2012. szeptember [*]. napján megküldésre kerül az ajánlattevő részére. 

12) Az eredményhirdetés időpontja, a szerződéskötés tervezett időpontja:

Eredményhirdetés időpontja: 

2012. szeptember [*]. napja 11.00 óra
Helye: 





Szterényi Ügyvédi Iroda

1011 Budapest, Fő utca 14-18. VII. emelet
A szerződéskötés tervezett időpontja: 
2012. szeptember [*]. napja
13) Egyéb:
13.1 Ajánlatkérő a Konzultációs felhívást és mellékleteit térítésmentesen, elektronikus formában bocsájtja az ajánlattevő rendelkezésére.

13.2 Ajánlatkérő fenntartja a jogot a Kbt. 92. § c) pontjának alkalmazására, amely szerint eredménytelennek nyilvánítja az eljárás, ha az ajánlattevő nem tesz az ajánlatkérő rendelkezésére álló anyagi fedezet mértékére tekintettel megfelelő ajánlatot.

13.3 Ajánlattevőnek ajánlatához Felolvasólapot kell csatolnia. A Felolvasólapot cégszerűen aláírva az ajánlat első oldalaként kérjük befűzni. A Felolvasólap tartalmazza azokat az információkat, melyek a Kbt. vonatkozó szabályai szerint az ajánlatok bontásakor ismertetésre kerülnek. (3. számú melléklet)

13.4 Ajánlattevőnek ajánlatához a mellékletben található minta szerinti Ajánlattételi nyilatkozatot kell kitölteni és cégszerű aláírással ellátva az ajánlathoz csatolni. (4. számú melléklet)

13.5 Ajánlattevő köteles a mellékletként megküldött műszaki tartalom, továbbá a közbeszerzési eljárásban beadott pénzügyi ajánlata (beárazott mintaköltségvetés) alapul vételével részletes pénzügyi ajánlatot készíteni. 
A részletes pénzügyi ajánlatot be kell nyújtani 1 példány elektronikus adathordozón (CD vagy DVD) is, szerkeszthető formában (Microsoft Office Excel). 

Ajánlattevő a közbeszerzési eljárásban megjelölt pénzügyi ajánlattól csak az ajánlatkérő számára kedvezőbb irányban térhet el! 

A pénzügyi ajánlat megtétele során ajánlattevő köteles az ajánlatkérő által kiadott műszaki dokumentációkban (1. számú melléklet) megadott szakmai és egyéb elvárásokra tekintettel eljárni.

Az Ajánlattevő köteles a konzultációs felhívás részét képező árazatlan költségvetés (1. számú melléklet része) valamennyi tételét kitölteni, illetve megadni. 

Adott esetben, az üresen hagyott rovatokat „0” értékkel kell érvényteleníteni.

13.6 A nyertes ajánlattevő köteles a Megrendelővel egyeztetve, az egyedi szerződés megkötését követő 5 napon belül építési és fizetési ütemtervet készíteni jelen szerződés tárgyát képező feladatra vonatkozóan. Az építési és fizetési ütemterv az egyedi szerződés elválaszthatatlan részét képezi. 
13.7 Az Ajánlattevőnek rendelkeznie kell legalább az egyedi szerződés teljes nettó értékének 10 %-át kitevő mértékű teljes körű szakmai felelősségbiztosítással. A biztosítás időtartama a munka megkezdésétől az átadás-átvételi igazolás kiadásáig szól. A Vállalkozó köteles a biztosítási kötvény másolatát a Megrendelőnek legkésőbb az adott egyedi szerződés aláírásakor átadni. 
13.8 Szerződést biztosító mellékkötelezettségek:

13.8.1 Késedelmi kötbér: 

Az ajánlattevő által az egyedi szerződésekben vállalt teljesítési határidő ajánlattevő saját hibájából bekövetkező késedelmes teljesítés esetére az ajánlattevő késedelmi kötbért köteles fizetni. 

A késedelmi kötbér mértéke: az egyedi szerződés nettó értékének 0,8 %-a/nap, de ennek teljes összege legfeljebb az adott munka ellenérték 16 %-a (20 napi tétel).

Ajánlatkérő a késedelmi kötbér összegét jogosult az ajánlattevő által kiállított számlába beszámítani.
13.8.2 Teljesítési biztosíték: 

Nyertes ajánlattevő köteles az egyedi szerződés nettó összegének 5 %-át kitevő teljesítési biztosítékot az ajánlatkérő rendelkezésére bocsátani, amely az egyedi szerződés megkötésétől a létesítmény műszaki átadás-átvételének befejezéséig szól, a lejáraton túl 30 napig tartó érvényességgel, lehívhatósággal.

A teljesítési biztosíték alapján ajánlatkérő jogosult a megjelölt összeget ajánlattevő külön megkérdezése nélkül lehívni, amennyiben az ajánlattevő által vállalt teljesítési határidőben az ajánlattevő nem teljesíti az építési beruházást. (A teljesítési biztosíték érvényesíthető a késedelmes teljesítésből eredő kárra, vagy Megrendelő kötbérigényére. A teljesítési biztosíték kötelezettje a lehívás alapjául szolgáló igényt jogalapjában, illetve összegszerűségében nem jogosult vizsgálni. Ez alapján a teljesítést nem tagadhatja meg.)

A teljesítési biztosítékot a Kbt. 53/A. § (6) bekezdés a) pontja alapján az egyedi szerződés megkötésekor kell az ajánlatkérő rendelkezésére bocsátania a nyertes ajánlattevőnek - ajánlattevő választása szerint az alábbi módok egyikén:

· az ajánlatkérő CIB Bank Zrt. vezetett 10701300-48535706-51100005 számú fizetési számlájára készpénz átutalási megbízással, vagy átutalással;

· feltétel nélküli, visszavonhatatlan bankgaranciával;

· biztosítási szerződés alapján kiállított - készfizető kezességvállalást tartalmazó - kötelezvénnyel.

A teljesítési biztosíték teljesítésének igazolása:

· készpénz átutalással való teljesítése esetén a banki terhelési értesítő (bankszámlakivonat) másolati példányával;

· bankgarancia szerződéssel való teljesítés esetén a bankgarancia szerződés eredeti példányával;

· biztosítási szerződéssel való teljesítés esetén a kötelezvény eredeti példányával.

13.9.2
Jólteljesítési biztosíték: 
Nyertes ajánlattevő köteles az egyedi szerződés nettó összegének 5 %-át kitevő jólteljesítési biztosítékot az ajánlatkérő részére rendelkezésre bocsátani, amely az eredményes műszaki átadás-átvételi eljárás napjától, a jótállási időszak lejártáig szól, a lejáraton túl 30 napig tartó érvényességgel, lehívhatósággal.

A biztosíték alapján ajánlatkérő jogosult a biztosítékban megjelölt összeget ajánlattevő külön megkérdezése nélkül lehívni, amennyiben a Vállalkozó az adott egyedi szerződéshez kapcsolódó jótállási kötelezettségeit nem szerződésszerűen teljesíti, és a hiányosságokat nem vagy csak részben orvosolja a Megrendelő által a szerződés alapján megjelölt póthatáridőn belül.

A jólteljesítési biztosítékot a Kbt. 53/A. § (6) bekezdés a) pontja alapján a jótállási kötelezettség kezdetének időpontjában, azaz az eredményes átadás-átvétel napjáig kell az ajánlatkérő rendelkezésére bocsátania a nyertes ajánlattevőnek - ajánlattevő választása szerint az alábbi módok egyikén:

· a CIB Bank Zrt. vezetett 10701300-48535706-51100005 számú fizetési számlájára készpénz átutalási megbízással, vagy átutalással;

· feltétel nélküli, visszavonhatatlan bankgaranciával;

· biztosítási szerződés alapján kiállított - készfizető kezességvállalást tartalmazó - kötelezvénnyel.

A jólteljesítési biztosíték teljesítésének igazolása:

· készpénz átutalással való teljesítése esetén a banki terhelési értesítő (bankszámlakivonat) egyszerű másolati példányával;

· bankgarancia szerződéssel való teljesítés esetén a bankgarancia szerződés eredeti példányával;

· biztosítási szerződéssel való teljesítés esetén a kötelezvény eredeti példányával.

Egyéb nem szabályozott kérdésekben a keretmegállapodás XI. fejezete az irányadó.

13.9.3  Jótállás

Ajánlattevők kötelesek a közbeszerzés tárgyát képező létesítményekre teljes körű jótállási kötelezettséget vállalni az adott létesítmény műszaki átadás-átvételének befejezésétől számított 3 év időtartamra.

13.9.4
Előleg-visszafizetési biztosíték 

Az előleg visszafizetési biztosítékot – az előleg teljes összegére - a Kbt. 53/A. § (6) bekezdés a) pontja alapján az egyedi szerződés megkötésekor kell az ajánlatkérő rendelkezésére bocsátania a nyertes ajánlattevőnek - ajánlattevő választása szerint az alábbi módok egyikén:

· az ajánlatkérő CIB Bank Zrt. vezetett 10701300-48535706-51100005 számú fizetési számlájára készpénz átutalási megbízással, vagy átutalással;

· feltétel nélküli, visszavonhatatlan bankgaranciával;

· biztosítási szerződés alapján kiállított - készfizető kezességvállalást tartalmazó - kötelezvénnyel.

A teljesítési biztosíték teljesítésének igazolása:

· készpénz átutalással való teljesítése esetén a banki terhelési értesítő (bankszámlakivonat) másolati példányával;

· bankgarancia szerződéssel való teljesítés esetén a bankgarancia szerződés eredeti példányával;

· biztosítási szerződéssel való teljesítés esetén a kötelezvény eredeti példányával.

Biztosíték nyújtásának hiányában Vállalkozó előlegre nem jogosult, Megrendelő mentesül előlegfizetési kötelezettsége alól.
13.9  Ajánlattevő köteles a mellékletként megküldött Munkamegrendelőt (Egyedi Vállalkozási Szerződés) a beszerzés tárgyának megfelelően kitöltve ajánlatához csatolni (2. számú melléklet). 
13.10 Az ajánlat részeként benyújtandó dokumentumok jegyzéke:

· Felolvasólap (3. sz. melléklet);
· Ajánlattételi nyilatkozat (4. sz. melléklet);
· Részletes pénzügyi ajánlat (1. sz. melléklet szerint);
· Munkamegrendelő (Egyedi Vállalkozási szerződés) (2. sz. melléklet);
· 1 példány elektronikus adathordozó (CD vagy DVD), amely a részletes pénzügyi ajánlatot tartalmazza szerkeszthető formában (Microsoft Office Excel). 

13.11 Az Egyedi Vállalkozási Szerződés megkötésekor benyújtandó dokumentumok jegyzéke:

· Érvényes felelősségbiztosítási kötvény + fedezetigazolás, vagy fedezetigazolás egyszerű másolata;

· Teljesítési biztosíték rendelkezésre bocsátásának igazolása a Kbt. 53/A. § (6) bekezdés a) pontja alapján.
· Előleg visszafizetési biztosíték rendelkezésre bocsátásának igazolása a Kbt. 53/A. § (6) bekezdés a) pontja alapján (Vállalkozó választása szerint).
13.12 Az Egyedi Vállalkozási Szerződés megkötését követő 5 napon belül benyújtandó dokumentum:

· Építési és fizetési ütemterv (Megrendelővel egyeztetett)
13.13 Az ajánlatot cégszerűen aláírva, 5 példányban (1 eredeti és 4 másolati példány), roncsolásmentesen nem bontható kötésben (Kbt. 70/A. § (1) bekezdés a) pont szerint), folyamatos lapszámozással kérjük benyújtani zárt csomagolásban, a „’DAOP-3.1.1/B-09-2009-0015 Önkormányzati tulajdonú belterületi közutak fejlesztése’ pályázat keretében a Kiskőrös, Szendrey utca útburkolat szélesítés, felújítás és útépítés – II.” és „Határidő előtt nem bontható fel” felirat csomagoláson való feltüntetésével. Az ajánlat Felolvasólapján fel kell tüntetni az “Eredeti”, illetve a “Másolat” feliratot, az ajánlattevő nevét, székhelyét, továbbá a jelen eljárásban kijelölt kapcsolattartó nevét, telefon- és faxszámát, valamint az elektronikus kapcsolattartásra szolgáló e-mail címet. Amennyiben az ajánlat „Eredeti” és a „Másolati” példánya között eltérés van, az Ajánlatkérő az eredeti példányt tekinti irányadónak.
13.14 Szükség esetén az ajánlatkérő a Kbt. 83. § -a alapján hiánypótlási lehetőséget biztosít. 

13.15 Jelen eljárásban a „Kiskőrös Város Önkormányzata - mélyépítési keretmegállapodás" tárgyú keretmegállapodásos közbeszerzési eljárásában megadott bírálati szempont - a legalacsonyabb összegű ellenszolgáltatás - érvényesül.

13.16 Az ajánlat elkészítésével és benyújtásával kapcsolatban felmerülő összes költséget az ajánlattevőnek kell viselnie. Az Ajánlatkérő semmilyen módon nem tehető felelőssé vagy kötelezetté ezekkel a költségekkel kapcsolatban, az eljárás lefolytatásának eredményétől függetlenül.

13.17 A szerződés a DAOP-3.1.1/B-09-2009-0015 regisztrációs jelű közösségi alapokból finanszírozott projekttel kapcsolatos.

14) A Konzultációs felhívás megküldésének napja:

2012. szeptember [*]. napja
Mellékletek: 

1. számú melléklet – Műszaki tartalom, árazatlan költségvetési kiírás, építési engedély
2. számú melléklet - Munkamegrendelő (Egyedi Vállalkozási Szerződés) tervezete

3. számú melléklet – Felolvasólap

4. számú melléklet – Ajánlattételi nyilatkozat

(2. számú melléklet)
MUNKAMEGRENDELŐ

(EGYEDI VÁLLALKOZÁSI SZERZŐDÉS)

Projektszám: …

	Megrendelő
	Kiskőrös Város Önkormányzata 

Domonyi László, polgármester

HU-6200 Kiskőrös, Petőfi tér 1.

	Vállalkozó
	DS Kiskőrös Konzorcium (konzorciumvezető: Duna Aszfalt Kft. 6060 Tiszakécske, Béke u. 150.) 

	Projekt neve
	"Kiskőrös Város Önkormányzata - mélyépítési keretmegállapodás"


	Előzmény
	Kiskőrös Város Önkormányzata (Megrendelő), mint ajánlatkérő az Európai Unió Hivatalos Lapjában 2011/S 78-128026 nyilvántartási számon 2011. április 21. napján ajánlati felhívás szerint keretmegállapodás megkötésére irányuló, nyílt közbeszerzési eljárást folytatott le "Kiskőrös Város Önkormányzata - mélyépítési keretmegállapodás" tárgyában keretmegállapodás megkötése céljából.

A Megrendelő a közbeszerzési eljárásban benyújtott ajánlatokat megvizsgálta, egymással összevetette és döntését az elbírálást követően, 2011. július hó 19. napján kihirdette. A Megrendelő beszerzési eljárásban hozott döntése szerint a nyertes ajánlattevő a Vállalkozó lett.

A fenti keretek között Megrendelő „’DAOP-3.1.1/B-09-2009-0015 Önkormányzati tulajdonú belterületi közutak fejlesztése’ pályázat keretében a Kiskőrös, Szendrey utca útburkolat szélesítés, felújítás és útépítés – II.” tárgyában készített konzultációra történő felhívásra beérkezett Vállalkozói ajánlat alapján Felek az abban rögzített feladatok ellátására jelen szerződést kötik.


Megrendelő tölti ki:

	Elvégzendő feladat rövid leírása
	Konzultációs Felhívás 1. számú melléklete tartalmazza a részletes feltételeket.

	Elvárt szolgáltatások és kapcsolódó határidők
	Teljesítési határidő: A munkaterület átadásáról számított 30 nap + 30 nap műszaki átadás-átvétel.
Konzultációs Felhívás 1. számú melléklete tartalmazza a részletes feltételeket.

	Egyéb (pl. fedezet, feleségbiztosítás, minőségi tanúsítás)
	Lásd Konzultációs felhívás




Vállalkozó tölti ki:

	Megvalósítás módszertana (szakmai ajánlat és/vagy építési / fizetési ütemterv)
	Lásd 2. számú melléklet

	A szerződés teljesítéséhez a közbeszerzés értékének tíz százalékát meghaladó mértékben igénybe venni kívánt alvállalkozó/k neve és címe, továbbá a közbeszerzésnek az a része, amelyben az alvállalkozó/k közreműködik/közreműködnek
	---

	A közbeszerzésnek az a része, amelyre az ajánlattevő a közbeszerzés értékének tíz százalékát meg nem haladó mértékben szerződést köthet
	· csatornázás egyes részfeladatai;

· ivóvízvezeték kiépítésének egyes részfeladatai;

· hídépítés egyes részfeladatai;

· út, kerékpárút-, járdaépítés egyes részfeladatai;

· minősítéshez szükséges laborvizsgálatok;

· szakfelügyelet;

· ideiglenes forgalomtechnikai munkák;

· közmű kiváltási munkák.

	Feladat ellátásának díja
	[…],- Ft + ÁFA
Lásd továbbá részletes pénzügyi ajánlat.

A pénzügyi ajánlat a keretmegállapodásos eljárás első részében benyújtott tételes ajánlat árain alapul.


	Rendelkezésre álló keretösszeg
	Teljes keretmegállapodás: 4.000.000.000,- Ft + 50 %

	Keretmegállapodás fennmaradó keretösszege 
	[…],- Ft 

(a keretmegállapodás teljes egészére vonatkozóan)


Fentiekben nem szabályozott kérdésekben a konzultáció jegyzőkönyve, továbbá a Felek által 2011. augusztus hó 17. napjával aláírt keretmegállapodás rendelkezései az irányadóak.

A fenti munkamegrendelést a mellékletként csatolt ajánlatban továbbá a konzultációs felhívásban foglaltaknak megfelelő feltételekkel elfogadjuk.

Kiskőrös, 2012. …………………… hó …. napján

	Kiskőrös Város Önkormányzata
képviseli

Domonyi László

polgármester
Megrendelő
	
	Duna Aszfalt Kft.
képviseli

Tóth László
Vállalkozó



	
	
	Soltút Kft.

képviseli

Kiszli László

Vállalkozó

	A Megbízó pénzügyi kötelezettségvállalását ellenjegyezte
:

___________________________________



	Felülvizsgálta
:: 

____________________________________

[…]

	A vonatkozó EU támogatásra tekintettel ellenjegyezte
:

____________________________________

[…]


Mellékletek:

1. számú melléklet - Konzultációs felhívás

2. számú melléklet - Adott esetben az írásbeli konzultáció dokumentumai (kérdés, válasz);

3. számú melléklet - Vállalkozó részletes pénzügyi ajánlata, valamint az építési és fizetési ütemterv;

4. számú melléklet - Érvényes felelősségbiztosítási kötvény / fedezetigazolás egyszerű másolata;

5. számú melléklet - Teljesítési biztosíték rendelkezésre bocsátásának igazolása a Kbt. 53/A. § (6) bekezdés a) pontja alapján.

6. számú melléklet - Felhatalmazó levél beszedési megbízás(ok) teljesítésére

(1-3. mellékletek elektronikus formában csatolva)

Készült: 

7. példányban

5. pld. Megrendelő

2. pld. Vállalkozó

(3. számú melléklet)
Eredeti példány / Másolati példány

Felolvasólap

„’DAOP-3.1.1/B-09-2009-0015 Önkormányzati tulajdonú belterületi közutak fejlesztése’ pályázat keretében a Kiskőrös, Szendrey utca útburkolat szélesítés, felújítás és útépítés – II.”
	Ajánlattevő neve:
	

	Ajánlattevő székhelye:
	

	Kapcsolattartó személy neve:
	

	Kapcsolattartó személy postacíme:
	

	Kapcsolattartó személy telefonszáma:
	

	Kapcsolattartó személy telefax száma:
	

	Kapcsolattartó személy e-mail címe:
	

	Ajánlati ár 

	Nettó ajánlati ár:
	…,- Ft

	ÁFA összege:
	…,- Ft

	Bruttó ajánlati ár: 
	…,- Ft


Kelt:

	………………………………

	cégszerű aláírás


(4. számú melléklet)
Ajánlattételi nyilatkozat

„’DAOP-3.1.1/B-09-2009-0015 Önkormányzati tulajdonú belterületi közutak fejlesztése’ pályázat keretében a Kiskőrös, Szendrey utca útburkolat szélesítés, felújítás és útépítés – II.”

Alulírott …………………………… (képviseli: ………………..…………………) mint ajánlattevő a „Kiskőrös Város Önkormányzata - mélyépítési keretmegállapodás" tárgyú közbeszerzési eljárás eredményeképpen kötött keretmegállapodás alapján, az egyedi szerződés megkötésére irányuló eljárásban, a Kiskőrös Város Önkormányzata (6200 Kiskőrös, Petőfi tér 1.) részére ajánlattevőként ezúton nyilatkozunk arra vonatkozóan, hogy a Konzultációs felhívásban és mellékleteiben foglalt feltételeket megismertük és jelen nyilatkozattal elfogadjuk.

Ennek megfelelően ajánlatot kívánunk tenni, a Konzultációs felhívás és mellékletei szerint, az ajánlatunkban szereplő, a felhívásban valamint az ajánlatunkban meghatározott követelményeknek megfelelő feladatok teljesítésére.

Tudomásul vesszük és elfogadjuk, hogy ajánlatunkhoz az eredményhirdetést követően 30 napig kötve vagyunk, illetve nyertességünk esetén a Konzultációs felhívásban meghatározott időpontban szerződést kívánunk kötni.

Kijelentjük, hogy a közbeszerzés tárgyát képező létesítmény(ek)re teljes körű jótállási kötelezettséget vállalunk, amely az adott létesítmény műszaki átadás-átvételének befejezésétől számított minimum 3 évig tart.

Kijelentjük, hogy a Konzultációs felhívásban és mellékleteiben kért és általunk benyújtott dokumentumok valós információkat tartalmaznak.

Kijelentjük továbbá hogy a Felolvasólapon megadott nettó ajánlati árunk kialakításánál figyelemmel voltunk a Kbt. 136/C. § (4) bekezdésében foglaltakra, mely szerint a keretmegállapodásban eljárás második részében az első részben alkalmazott bírálati részszempontokkal összefüggő tartalmi elemekre vonatkozóan csak a keretmegállapodásban foglaltakkal azonos vagy annál az Ajánlatkérő számára kedvezőbb ajánlatot tettünk.

Nyilatkozunk továbbá, hogy a kizáró okok továbbra sem állnak fenn cégünkkel, mint Ajánlattevővel szemben.

Kelt:

	………………………………

	cégszerű aláírás


� [szükség esetén]


� [szükség esetén]


� [szükség esetén]


� Nem kívánt rész törlendő.

